Kèrsen

(, ) ya iku buah cilik kang manis, duwé basa Latin Muntingia calabura L, ing wewengkon liya uga diarani Talok. Ing sadhéngah papan ing Jakarta, woh iki uga diarani cèri. Jeneng liyané ya iku datiles (Filipina) lan kerukup siam (Malaysia). Uga misuwur minangka Singapore cherry (Inggris) lan Japanse kers (Walanda) ya iku nagara asal jeneng kèrsen iki. Ing Srilangka, Kersen padatan diawètaké lan digawé selai jam fruit. Ing Mexico, padatan padha didol ing pasar-pasar. Ing Asia Tenggara, woh iki akèh diprangguli ing pinggir dalan, mligi wewengkon kang panas lan garing. Kersen bisa urip ing sadhengah papan ing ngendi waé wit bisa urip. Woh kersen uga disenengi déning kéwan-kéwan kaya lawa (kelelawar) kang jinisé Codot Krawar (Cynopterus brachyotis), manuk Cabai Jawa, lan merbah cerucuk. Saliyané seneng mangan woh kersen, kéwan-kéwan iki uga mèlu nyebaraké winih kersen saèngga kersen bisa urip ing sadhèngah papan. Wit kersen iku ana kang cilik, uga ana kang ngrembuyung gedhé. Sing gedhé bisa nganti 12 mèter. Godhonge tansah ijo royo-royo, ngembang, lan woh saben wektu. Pang-pangé lurus ngrembuyung gawé adhum. Ing pang cilik lan godhongé ana rambut-rambut tipis. Godhong kersen iku miturut struktur duwé balung menyirip, godhongé ora simetris lan pinggiré ora rata alus. Kembangé ya ngrembuyung saben panggonan pojok pang watara 1-5 kembang. Pange dawa, kelamin dua, lan wilangan 5, kelopak berbagi dalam, taju nglancip wujud benang, duwé rambut alus; makutha bertepi rata, bunder ndhog kuwalik, putih tipis, gundhul, lk. 1 cm. Benang sari akèh, 10 nganti 100 iji. Kembang kang mekar kétok metu. Wohé kira-kira gedhéné 1,5 cm. Yèn mateng wernané abang lan legi.

Kandhutan Gizi 
100 gram woh kersen ngandhut:
Banyu (77,8 g, Protein (0,324 g), Lemak (1,56 g), Serat (4,6 g), Kalsium (124,6 mg), Fosfor (84,0 mg), Zat besi (1,18 mg), Karotin (0,019 mg)
, Vitamin B1 (Tiamin) (0,065 mg), Riboflavin (0,037 mg), Niacin (0,554 mg), lan Vitamin C (Ascorbic Acid atau antioksidan) (80,5 mg).

Woh Kersen duwé gizi kang akèh, mula duwé kagunan, ya iku: 
 Antiseptik utawa antibakteri. Kanthi ngombé banyu godhogan godhong Kersen, bisa matèni bakteri-bakteri kang bisa marakake lelara, antarané bakteri C. Diptheriae, S. Aureus, P. Vulgaris, S. Epidemidis, dan K. Rhizophil. Godhong Kersen bisa dadi antisèptik amarga duwé senyawa ya iku tanin, flavonoids dan saponin yang dimilikinya.
 Antispasmodik (kejang ing saluran cerna amarga diare, gastritis)
 Ngurangi mumet
 Ngurangi pilek
 Anti diabetes. 50 – 100 g godhong kersen dikumbah lan digodhog nganggo 1 liter banyu nganti separone. diombe sadina kaping pindho. yèn nggawe obate nganggo ekstrak godhong garing, 2 – 5 g dicampur 200 ml banyu anget.
 Anti inflamasi (anti peradangan)
 Antitumor. Godhong Kersen duwé senyawa flavonoid kang bisa ngurangi uripé sel kanker.
 Anti Uric Acid (Asam Urat). Kanggo nambani asem urat, woh Kersen dipangan sedian kaping telu, saben mangan 9 iji.

Cara nggawe Obat saka Godhong Kersen 
50 – 100 g godhong kersen dikumbah lan digodhog nganggo 1 liter banyu nganti separone. diombe sadina kaping pindho. yèn nggawe obate nganggo ekstrak godhong garing, 2 – 5 g dicampur 200 ml banyu anget.

Pranala njaba 
 Germplasm Resources Information Network: Muntingia calabura
 USDA Plants ProBerkas: Muntingia calabura
 Aratiles
 Jamaican Cherry Tree
 Pacific Island Ecosystems: Muntingia calabura

Cathetan suku 

Woh-wohan